

Tlačová správa

16. marec 2018

**Philips Lighting oznámil úmysel zmeniť názov spoločnosti na Signify, pričom pre svoje produkty zachová značku Philips**

**Bratislava/Eindhoven, Holandsko –** Philips Lighting (Euronext: LIGHT), svetový líder v osvetlení, oznámil svoj úmysel zmeniť názov spoločnosti z Philips Lighting na Signify. Voľba nového mena vychádza z faktu, že svetlo sa stáva inteligentným jazykom, ktorý spája a vyjadruje význam.

Spoločnosť bude aj naďalej používať značku Philips, ktorej sa ako značke osvetlenia na svete najviac dôveruje, v súlade s licenčnou dohodou so spoločnosťou Royal Philips.

„Sme nadšení, že môžeme oznámiť nové meno našej spoločnosti. Je to ďalší krok v našej transformácii,“ povedal Philips Lighting CEO Eric Rondolat. „Naše nové meno je jasným vyjadrením našej strategickej vízie a predstavuje výbornú príležitosť predstaviť novú tvár a atmosféru našej spoločnosti, ktorá je unikátne naša a bude slúžiť, aby zjednotila 32 000 zamestnancov. Zároveň však budeme s hrdosťou aj naďalej používať v našich produktoch značku Philips.“

História spoločnosti Philips Lighting siaha o viac ako 125 rokov do minulosti. V holandskom meste Eindhoven ju v roku 1891 založili Frederik a Gerard Philips a počas svojej histórie bola v popredí mnohých výrazných pokrokov v osvetlení. Dnes je celosvetovým lídrom na trhu s konvenčným, LED a pripojeným osvetlením a disponuje najväčšou sieťou pripojených svietidiel na svete.

Nový názov spoločnosti spĺňa zmluvné podmienky dohody Company Name License Agreement s firmou Royal Philips. Tá vyžaduje zmenu mena v priebehu 18 mesiacov od momentu, keď Royal Philips prišiel o kontrolný podiel.

V súvislosti s novým názvom spoločnosti bude 15. mája na každoročnom stretnutí akcionárov predložený návrh na zmenu stanov spoločnosti Philips Lighting N.V. Symbol na burze cenných papierov ostane bez zmeny (Euronext: LIGHT).

\*\*\*

**Kontakty**

**Philips Lighting Investor Relations**

Robin Jansen

+31 6 1594 4569

robin.j.jansen@philips.com

**Philips Lighting Corporate Communications**

Elco van Groningen

+31 6 1086 5519

**O spoločnosti Philips Lighting**

Philips Lighting je svetový líder v osvetlení. Poskytuje produkty, systémy a služby profesionálom aj spotrebiteľom a prináša inovácie s bohatými používateľskými zážitkami, ktoré zlepšujú životy. Philips Lighting je lídrom priemyslu v čase, keď Internet vecí transformuje domácnosti, budovy a mestské priestory. Zamestnáva približne 32 000 zamestnancov vo viac ako 70 krajinách a v roku 2017 dosiahol predaje na úrovni 7 miliárd eur. Novinky spoločnosti Philips Lighting sú dostupné z rôznych zdrojov [Newsroom](http://www.newsroom.lighting.philips.com/), [Twitter](https://twitter.com/Lighting_Press) a [LinkedIn](https://www.linkedin.com/showcase/18082655/). Informácie pre investorov sú dostupné na stránke [Investor Relations](http://www.lighting.philips.com/main/investor).